# Теологийн суурь ойлголтууд - Модуль зургаа - Аврал

# Хэлэлцүүлгийн асуултууд

1. Энэ хичээлээс сурсан хамгийн чухал зүйл тань юу байсан бэ? Эсвэл танд энэ хичээлээс сайн ойлгоогүй зүйл байна уу?
2. Хүн гэм нүгэлд унаснаас болж сүнс төдийгүй бие махбод нь хэрхэн завхарсан бэ?
3. “Сайнмэдээ” нь бидний амиллыг хэрхэн баталгаажуулдаг тухай ярилцаарай.
4. Мөнх амь амьдрал хэзээ эхэлдэг тухай ярилцаарай.
5. Итгэгчдийн хувьд мөнх амь амьдрал гэдэг нь бид зүгээр л үүрд мөнхөд оршихуйтай мөн ухамсартай байх төдий асуудал биш юм гэдгийг тайлбарлаарай.
6. Хууль нь ямар замаар Бурханы зан чанарын тусгал болдог вэ?
7. Гурвалын бодгаль бүр бидний авралд оролцдог. Бурхан биднийг гэм нүгэлтэй байхад минь хайрлаж, аврагдсаны дараа ч мөн хайрласаар байдаг тухайд энэ нь ямар утга учиртай вэ?
8. Христитгэгчид итгэлийн амьдралаар амьдрахдаа хэрхэн итгэл дотроо, эмтэрсэн зүрхтэйгээр алхах хэрэгтэй байдаг вэ?
9. Христийн хийсэн үйлс хэрхэн бидний авралын үндэс болдог вэ? Мөн Түүнд итгэх итгэл нь бидэнд хэрхэн аврал уучлалдаа итгэлтэй байхад маань тусалдаг вэ?
10. Залбирал нь хэрхэн таны амьдрал дахь нигүүлслийн арга зам байсаар ирсэн бэ?
11. Итгэгчдийн хувьд бидэнд Сайнмэдээ яагаад хэрэгтэй байсаар байдаг вэ?
12. Мөнх амь амьдралыг бид яг одоо хэрхэн амсаж мэдэрч болох вэ?

**ДҮГНЭЛТ: АВРАЛ- МӨНХ АМЬ** Бурханы хүмүүс бүгдээрээ Түүнийг таньж мэдсэн, Түүнтэй хамт байх төгс төгөлдөр, завхралгүй, эцэс төгсгөлгүй, ерөөлтэй амьдралыг шагнал болгон хүлээн авах болно. Бид шинэ дэлхий ертөнцөд амьдарч, сонирхолтой, чухал зүйлсийг хийх байх. Одоо ч бас итгэгчид мөнх амь амьдралынхаа зах зухаас нь амталдаг. Гэсэн ч Бурханы бидэнд зориулан бэлдсэн зүйл үнэхээр төсөөлшгүй гайхамшигтай тул бид одоо үүнийг бүрэн дүүрнээр ойлгох боломжгүй байдаг. Бурхан үүнийгээ одоогоор нууцалдаг боловч бидэнд гэнэтийн бэлэг болгож агуу гайхамшигтай зүйлсийг бэлдэж байгаа гэдэгт би итгэдэг.

**КЭЙС СУДЛАЛ:** Антониа 96 насандаа нас баржээ. Түүнийг нас барахынх нь өмнө гэр бүл, найз нөхөд нь түүнтэй уулзаж, Бурханы тухай, өөрийнхөө тухай, мөн амьдралын тухай ойлгож ухаарсан зүйлсээ ярьж өгөхийг түүнээс хүсжээ. Тэрээр тэдэнд хэлэхдээ “Би залуу байхдаа Эзэнтэй хамт байхаар явахыг ихэвчлэн онолын хувьд хүсдэг байсан гэх үү дээ. Шинэ тэнгэр, газар, шинэ бие өгнө гэсэн амлалтад итгэдэг байсан болохоор тэр шүү дээ. Гэхдээ чухамдаа газар дэлхий дээр хийхийг хүсдэг зүйлс надад олон байсан болохоор Христ тийм ч хурдан ирэхгүй байх гэж найдаж байлаа. Эзэний дотор өсөж төлөвшихийн хэрээр харах өнцөг минь өөрчлөгдсөн. Одоо бол би Бурхан үнэхээр Өөрийн хүмүүст мөнхийн амьдралд нь зориулан юу бэлдэж байгаа бол гэдгийг харахыг тэсэн ядан хүлээж байна гэж хэлж чадна. Мөнхийн амьдрал одоо залуу байхдаа боддог байснаас минь ч бүр л илүү бодит бас чухал болсоор байна.

**Тунгаан бодох асуултууд**

1. Та мөнх амь амьдралыг тэсэн ядан хүлээдэг үү? Эсвэл үгүй юу? Тунгаан бодно уу.
2. Танай чуулганы хүмүүс мөнх амьдралыг хүсэн хүлээдэг үү? Эсвэл тэд одоогийн амьдралдаа хэт анхаардаг уу? Тунгаан бодно уу.
3. Ирээдүйн найдвар нь өдөр тутмын амьдралд тань нөлөөлдөг үү?
4. Ирээдүйн найдвар нь үйлчлэлд тань хэрхэн нөлөөлдөг вэ?

**Хэрэгжүүлэх даалгаврууд**

* Бурхантай хамт мөнхөд амьдрах агуу найдвар байгаа гэдэг үүднээс ирэх долоо хоногийн бүхий л ажилдаа тийнхүү төвлөрөөрэй.
* Иохан 5:24-р эшлэлийг цээжил.